**Zmluva o poskytovaní Európskej služby elektronického výberu mýta**

uzatvorená podľa § 13 ods. 2 zákona č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej ako „**Zmluva EETS**“)

medzi

**Národná diaľničná spoločnosť, a. s.**

so sídlom: Dúbravská cesta 14, 841 04 Bratislava

IČO: 35 919 001

IČ DPH: SK2021937775

Bankové spojenie: Tatra banka, a.s.

IBAN: SK18 1100 0000 0029 4815 6682

Zapísaná v Obchodnom registri Mestského súdu Bratislava III, oddiel: Sa, vložka č. 3518/B

Štatutárny orgán: Ing. Vladimír Jacko, PhD., MBA, predseda predstavenstva a generálny riaditeľ,

a Mgr. Jaroslav Ivanco, podpredseda predstavenstva

(ďalej ako „**Správca** **výberu** **mýta**“)

a

Spoločnosť [•]

so sídlom: [•]

IČO: [•]

IČ DPH: [•]

Bankové spojenie: [•]

IBAN: [•]

Zapísaná v Obchodnom registri Okresného súdu [•], oddiel [•], vložka č. [•]

[alternatívne obdoba zápisu zahraničnej spoločnosti]

Štatutárny orgán: [•]

(ďalej ako „**Poskytovateľ EETS**")

(Správa výberu mýta a Poskytovateľ EETS sú ďalej samostatne označovaní ako „**Zmluvná strana**“ alebo spoločne ako „**Zmluvné strany**“)

## **Článok 1**

## **Definície a poradie prednosti**

## Definície. Pojmy začínajúce sa s veľkým písmenom majú význam uvedený v Prílohe č. 6 tejto Zmluvy EETS alebo výklad, aký je im pripísaný v príslušnom ustanovení tejto Zmluvy EETS.

## Poradie prednosti. Ustanovenia samotnej Zmluvy EETS (jej tela) majú prednosť pred jej prílohami. Prehľad o oblasti EETS má prednosť pred ostatnými prílohami tejto Zmluvy EETS. Táto Zmluva EETS a jej prílohy majú prednosť pred inými dokumentmi, ktoré sa majú stať súčasťou tejto Zmluvy EETS, ak v týchto dokumentoch nie je výslovne stanovené inak. Dodatky k tejto Zmluve EETS menia jej obsah iba v rozsahu výslovne dohodnutom medzi Zmluvnými stranami, pričom ostatné podmienky tejto Zmluvy EETS zostávajú nedotknuté.

## **Článok 2**

## **Účel Zmluvy EETS**

1. Účel. Účelom tejto Zmluvy EETS je:
2. umožnenie Užívateľom EETS užívať Vymedzené úseky ciest pri využití EETS, t. j. bez nutnosti uzavretia priameho zmluvného vzťahu medzi Užívateľom EETS a Správcom výberu mýta,
3. zabezpečenie prístupu Poskytovateľa EETS do Oblasti EETS v rámci Elektronického mýtneho systému, a
4. umožnenie Poskytovateľovi EETS v súlade s Právnymi predpismi poskytovať EETS Užívateľom EETS na území Slovenskej republiky.

## **Článok 3**

## **Predmet Zmluvy EETS**

1. Základný záväzok Správcu výberu mýta. Správca výberu mýta sa touto Zmluvou EETS zaväzuje umožniť Poskytovateľovi EETS poskytovanie EETS Užívateľom EETS na území Slovenskej republiky v rámci Elektronického mýtneho systému, a to na účely stanovené v tejto Zmluve EETS a za podmienok stanovených touto Zmluvou EETS, Právnymi predpismi a Prehľadom o oblasti EETS.
2. Základný záväzok Poskytovateľa EETS. Poskytovateľ EETS sa touto Zmluvou EETS zaväzuje poskytovať na území Slovenskej republiky EETS Užívateľom EETS na účely stanovené v tejto Zmluve EETS, spôsobom a za podmienok stanovených touto Zmluvou EETS, Právnymi predpismi a Prehľadom o oblasti EETS. V rámci tohto záväzku je Poskytovateľ EETS oprávnený a zároveň povinný zisťovať polohu Spoplatnených vozidiel Užívateľov EETS v Oblasti EETS, odovzdávať Správcovi výberu mýta Mýtne deklarácie a vybrať od Užívateľov EETS na základe zmlúv o užívaní Vymedzených úsekov ciest uzatvorených s Užívateľmi EETS úhradu Mýta podľa bodu 12.2. Zmluvy EETS.
3. Záväzok úhrady Mýta. Poskytovateľ EETS sa touto Zmluvou EETS zaväzuje hradiť Správcovi výberu mýta za Užívateľov EETS Súhrnné Mýto, a to za podmienok a spôsobom stanoveným touto Zmluvou EETS.
4. Záväzok úhrady Odmeny. Správca výberu mýta sa touto Zmluvou EETS zaväzuje hradiť Poskytovateľovi EETS Odmenu za poskytovanie EETS, a to za podmienok a spôsobom stanoveným touto Zmluvou EETS.

## **Článok 4**

## **Podmienky prístupu Poskytovateľa EETS do EMS**

1. Oprávnenie na poskytovanie EETS. Poskytovateľ EETS prehlasuje, že je osobou oprávnenou na poskytovanie EETS podľa Zákona o výbere mýta.
2. Prehľad o oblasti EETS. Poskytovateľ EETS prehlasuje, že preskúmal a detailne sa oboznámil s Prehľadom o oblasti EETS, ktorý tvorí Prílohu č. 1 tejto Zmluvy EETS a prehlasuje, že plne spĺňa v ňom obsiahnuté podmienky, a zaväzuje sa, že bude tieto podmienky spĺňať nepretržite počas celej doby trvania tejto Zmluvy EETS.
3. Územné vymedzenie EMS. Elektronický mýtny systém pokrýva časť územia Slovenskej republiky vymedzenú sieťou Vymedzených úsekov ciest. Poskytovateľ EETS berie na vedomie, že po dobu trvania tejto Zmluvy EETS môže dochádzať k zmenám v rozsahu siete Vymedzených úsekov ciest bez toho, aby tým boli dotknuté práva a povinnosti Zmluvných strán vyplývajúce z tejto Zmluvy EETS.
4. Zmluvy s Užívateľmi EETS. Poskytovateľ EETS bude poskytovať EETS Užívateľom EETS na základe zmlúv o užívaní Vymedzených úsekov ciest, ktoré je Poskytovateľ EETS oprávnený podľa tejto Zmluvy EETS a Právnych predpisov upravujúcich EETS uzatvoriť s týmito Užívateľmi EETS. Na základe týchto zmlúv vzniká Užívateľom EETS právo užívať Vymedzené úseky ciest s elektronickým výberom Mýta, ktoré bude Poskytovateľ EETS účtovať a vyberať od Užívateľov EETS podľa platných Sadzieb Mýta za užívanie Vymedzených úsekov ciest Spoplatnenými vozidlami v súlade s bodom 12.2. Zmluvy EETS. Poskytovateľ EETS je povinný uhradiť Správcovi výberu mýta Mýto za Užívateľov EETS formou Súhrnného Mýta, a to spôsobom a v termínoch uvedených v tejto Zmluve EETS.
5. Súvisiace činnosti. Všetky činnosti, ktoré sú potrebné pre riadne poskytovanie EETS Užívateľom EETS, zabezpečí Poskytovateľ EETS na svoje náklady a na svoju zodpovednosť. Súčasťou týchto činností je, okrem iného, aj zabezpečenie poskytovania Zákazníckeho servisu a súvisiacich nevyhnutných činností (získanie potrebného počtu OBE, ich vydávanie Užívateľom EETS, činnosti súvisiace so zabezpečením riadnej funkčnosti OBE, vyúčtovanie ceny za poskytnutú EETS Užívateľom EETS), a ďalšie činnosti, ktoré má Poskytovateľ EETS vykonávať v zmysle Právnych predpisov a/alebo zmlúv uzavretých s Užívateľmi EETS a/alebo tejto Zmluvy EETS.

## **Článok 5**

## **Začatie poskytovania EETS a Skúšobná prevádzka**

* 1. Kompatibilita Zložiek interoperability. Poskytovateľ EETS je povinný zabezpečiť, aby všetky Zložky interoperability, prostredníctvom ktorých bude poskytovať EETS, plne zodpovedali technickým parametrom a požiadavkám uvedeným v Prehľade o oblasti EETS, v jeho prílohách a prípadne v dokumentoch, na ktoré Prehľad o oblasti EETS odkazuje, a to po celý čas trvania tejto Zmluvy EETS. Poskytovateľ EETS nesmie vykonať zmeny v Zložkách interoperability alebo použiť Zložky interoperability, ktoré nemajú vydané posúdenie vhodnosti na použitie, bez súhlasu Správcu výberu mýta, ak takéto zmeny môžu mať dopad na funkčnosť a prevádzku EMS a/alebo EETS a/alebo ostatných poskytovateľov EETS.
  2. Začatie poskytovania EETS. Poskytovateľ EETS je oprávnený a povinný začať poskytovať EETS v deň určený v Pokyne na začatie poskytovania EETS vydanom Správcom výberu mýta. Ak sa Zmluvné strany nedohodnú inak, Správca výberu mýta doručí Poskytovateľovi EETS písomný Pokyn na začatie poskytovania EETS najmenej tridsať (30) kalendárnych dní pred dňom, od ktorého je Poskytovateľ EETS oprávnený a povinný začať poskytovať EETS.
  3. Skúšobná prevádzka. Poskytovateľ EETS je povinný od Začiatku poskytovania EETS začať poskytovať EETS v rámci Skúšobnej prevádzky. Kumulatívna výška všetkých zmluvných pokút uplatnená Správcom výberu mýta voči Poskytovateľovi EETS v každom Mesiaci Skúšobnej prevádzky nepresiahne sumu Odmeny Poskytovateľa EETS, na ktorú mu vznikol v tomto Mesiaci nárok. Ak počas Skúšobnej prevádzky dôjde k neplneniu stanovených hodnôt SLA podľa Prílohy č. 5 Zmluvy EETS, Správca výberu mýta nebude požadovať zaplatenie zmluvnej pokuty podľa bodu 19.1. písm. e) Zmluvy EETS; tým však nie je dotknutý nárok Správcu výberu mýta na zaplatenie náhrady škody, ktorá neplnením stanovených hodnôt SLA Správcovi výberu mýta vznikla. Podmienky pre Skúšobnú prevádzku upravuje Prehľad o oblasti EETS.

**Článok 6**

**Zmeny**

1. Zmeny na strane Správcu výberu mýta. Poskytovateľ EETS prehlasuje a uznáva, že je výlučným oprávnením Správcu výberu mýta kedykoľvek pristúpiť k akejkoľvek dočasnej či trvalej úprave, zmene, rozšíreniu či zúženiu EMS či k nahradeniu existujúceho EMS iným mýtnym systémom alebo k zmene Prehľadu o oblasti EETS, a to na náklady Správcu výberu mýta. Správca výberu mýta bude informovať Poskytovateľa EETS v primeranom predstihu o týchto zmenách EMS, ktoré môžu mať vplyv na činnosť Poskytovateľa EETS, a tieto zmeny s Poskytovateľom EETS prerokuje.
2. Podstatné zmeny EMS. Zmluvné strany prehlasujú, že práva a povinnosti stanovené touto Zmluvou EETS boli stanovené s ohľadom na technológiu EMS užívanú ku dňu uzavretia tejto Zmluvy EETS. Ak Správca výberu mýta pristúpi k podstatnej zmene v technológii EMS, ktorá bude mať vplyv na práva a povinnosti Zmluvných strán vyplývajúce z tejto Zmluvy EETS a zároveň si bude vyžadovať zmeny na Zložkách interoperability, ktoré sú v prevádzke, v takej miere, že si to vyžaduje zmenu alebo novú Akreditáciu Poskytovateľa EETS, Správca výberu mýta uverejní aktualizovaný Prehľad o oblasti EETS s dostatočným predstihom, aby Poskytovateľ EETS mal možnosť získať opätovnú Akreditáciu najneskôr jeden Mesiac pred uvedením upraveného EMS do prevádzky. Ak sa Zmluvné strany nedohodnú inak, Správca výberu mýta bude o tejto skutočnosti Poskytovateľa EETS písomne informovať v lehote nie kratšej než šesť (6) Mesiacov pred uvedením upraveného EMS do prevádzky, pričom prihliadne na dĺžku opätovnej Akreditácie. Poskytovateľ EETS je povinný zabezpečiť, aby získal opätovnú Akreditáciu a v tejto súvislosti na základe výzvy Správcu výberu mýta v stanovenom termíne, nie dlhšom ako tridsať (30) dní od výzvy Správcu výberu mýta, uzavrieť príslušný dodatok k tejto Zmluve EETS, prípadne novú zmluvu, ktorá bude reflektovať realizovanú podstatnú zmenu EMS. V prípade, ak bude potrebné overiť, či sú Zložky interoperability vhodné na použitie v Oblasti EETS, bude dodatok alebo nová zmluva podľa predchádzajúcej vety uzavretá len v prípade, ak Poskytovateľ EETS prejde úspešne procesom takéhoto overenia, ako ho bude ustanovovať v tom čase platný a účinný Prehľad o oblasti EETS. V prípade zmeny technológie EMS nesie každá zo Zmluvných strán svoje náklady súvisiace s takouto zmenou, t. j. Správca výberu mýta nesie náklady na úpravu EMS a Poskytovateľ EETS nesie náklady na prispôsobenie EETS aktuálnej technológii EMS.
3. Zmeny na strane Poskytovateľa EETS. V prípade zmien na strane Poskytovateľa EETS, ktoré vedú k tomu, že niektorá zo Zložiek interoperability zavedením zmeny stratí platnosť posúdenia vhodnosti na použitie alebo doteraz nemala vydané posúdenie vhodnosti na použitie, a bude tak vyžadovať nový proces posúdenia vhodnosti na použitie, musí Poskytovateľ EETS zabezpečiť posúdenie vhodnosti na použitie podľa Prehľadu o oblasti EETS, a to na vlastné náklady.
4. Zmeny EMS z dôvodu na strane Poskytovateľa EETS. V prípade, že Poskytovateľ EETS požiada Správcu výberu mýta o úpravu EMS z dôvodu na strane Poskytovateľa EETS, je Správca výberu mýta oprávnený zo závažných dôvodov realizáciu takejto úpravy odmietnuť. Správca výberu mýta vždy posúdi, či je taká zmena technicky možná a či jej realizáciou nedôjde k ohrozeniu EMS a jeho plnej a nepretržitej funkčnosti a/alebo EETS a/alebo ostatných poskytovateľov EETS a ich plnej a nepretržitej funkčnosti. Požadovaná úprava EMS bude realizovaná v primeraných termínoch stanovených Správcom výberu mýta, a to na náklady Poskytovateľa EETS.
5. Zmeny z dôvodu zmeny Právnych predpisov. V prípade, že dôjde k zmenám EETS a/alebo EMS z dôvodu zmeny Právnych predpisov, nesie v takom prípade každá zo Zmluvných strán svoje náklady súvisiace s takou zmenou.

**Článok 7**

**Poplatky spojené s EETS a Odmena**

1. Poplatky. Ak Poskytovateľ EETS požiada Správcu výberu mýta o realizáciu niektorej činnosti uvedenej v Sadzobníku poplatkov, je povinný uhradiť Správcovi výberu mýta súvisiaci poplatok podľa Sadzobníka poplatkov, ktorý tvorí Prílohu č. 2 Zmluvy EETS. V prípade zmien podľa bodu 6.3 a 6.4 tejto Zmluvy EETS, pokiaľ si tieto zmeny budú vyžadovať uskutočnenie novej Akreditácie, bude Poskytovateľ EETS povinný zaplatiť poplatok za novú Akreditáciu vo výške podľa Sadzobníka poplatkov; v prípade, že si zmeny podľa bodu 6.3 a 6.4 tejto Zmluvy EETS vyžadujú len opakovanie určitej etapy Akreditácie, t. j. uskutočnenie určitého bloku skúšok, bude Poskytovateľ EETS povinný zaplatiť poplatok za opakovanie príslušného bloku skúšok; pokiaľ nebude v Sadzobníku poplatkov uvedené inak, na stanovenie výšky poplatku za uskutočnenie príslušného bloku skúšok sa použijú doplatky k poplatku za Akreditáciu.
2. Sadzobník poplatkov. Aktuálne znenie Sadzobníka poplatkov ku dňu uzavretia tejto Zmluvy EETS tvorí Prílohu č. 2 tejto Zmluvy EETS a zároveň je uverejnené spôsobom stanoveným v Prílohe č. 3 tejto Zmluvy EETS. Správca výberu mýta je oprávnený odôvodnene po dobu trvania tejto Zmluvy EETS jednostranne meniť výšku poplatkov, doplňovať Sadzobník poplatkov o jednotlivé spoplatnené úkony a činnosti, či tieto spoplatnené úkony a činnosti zo Sadzobníka poplatkov odoberať, pričom sa Správca výberu mýta s Poskytovateľom EETS dohodli, že pri akejkoľvek zmene Sadzobníka poplatkov nebude uzatváraný dodatok k tejto Zmluve EETS. Akúkoľvek zmenu Sadzobníka poplatkov je Správca výberu mýta povinný bezodkladne Poskytovateľovi EETS oznámiť, a to doručením aktualizovanej verzie Sadzobníka poplatkov v listinnej alebo elektronickej podobe na kontaktné adresy uvedené v Prílohe č. 3 tejto Zmluvy EETS. Akákoľvek zmena Sadzobníka poplatkov je voči Poskytovateľovi EETS účinná vždy k prvému (1.) dňu Mesiaca, najskôr však tridsať (30) kalendárnych dní odo dňa zverejnenia aktualizovanej verzie Sadzobníka poplatkov. V prípade akejkoľvek žiadosti Poskytovateľa EETS o realizáciu činnosti, ktorá podlieha poplatku uvedenému v Sadzobníku poplatkov, bude Poskytovateľovi EETS účtovaný poplatok platný ku dňu, ku ktorému Poskytovateľ EETS doručil Správcovi výberu mýta písomnú žiadosť o realizáciu spoplatnenej činnosti.
3. Náhrada vynaložených nákladov. V prípade, že Poskytovateľ EETS požiada Správcu výberu mýta o zmenu EMS či inú činnosť, ktorej realizácia si vyžiada dodatočné náklady, a pre túto činnosť nebude v Sadzobníku poplatkov stanovený poplatok, je Poskytovateľ EETS povinný uhradiť Správcovi výberu mýta náklady skutočne vynaložené na realizáciu tejto požadovanej činnosti s prirážkou pätnásť (15) % k skutočne vynaloženým nákladom na pokrytie interných nákladov Správcu výberu mýta. Správca výberu mýta oznámi Poskytovateľovi EETS na vyžiadanie predbežný odhad takýchto nákladov, od ktorého sa možno odchýliť. Platí, že Správca výberu mýta je oprávnený požadovať vyššie náklady, ako uviedol v predbežnom odhade, ak doloží sumu skutočne vynaložených nákladov. Poskytovateľ EETS je povinný uhradiť Správcovi výberu mýta náklady na základe faktúry. Správca výberu mýta je oprávnený požadovať úhradu zálohy na náklady do výšky päťdesiat (50) % predbežného odhadu takýchto nákladov.
4. Úhrada platieb. Platby podľa tohto článku Zmluvy EETS budú uhradené Poskytovateľom EETS na základe faktúry (daňového dokladu) Správcu výberu mýta, ktorého súčasťou bude tiež vyúčtovanie. Bližšie podmienky vyúčtovania, úhrady a splatnosti upravuje článok 13 tejto Zmluvy EETS a Prehľad o oblasti EETS.
5. Odmena. Správca výberu mýta je povinný platiť Poskytovateľovi EETS za poskytovanie EETS v súlade s § 12 ods. 12 Zákona o výbere mýta Odmenu v súlade s metodikou výpočtu stanovenou v Prehľade o oblasti EETS, ktorú je Správca výberu mýta oprávnený v súlade s Prehľadom o oblasti EETS jednostranne zmeniť, pričom pri oznamovaní zmeny metodiky výpočtu Odmeny Poskytovateľovi EETS sa primerane uplatní postup podľa bodu 7.2. tejto Zmluvy EETS. Akákoľvek zmena metodiky výpočtu Odmeny je voči Poskytovateľovi EETS účinná vždy k prvému (1.) dňu Mesiaca, najskôr však šesť (6) Mesiacov po dni zverejnenia aktualizovanej verzie zmeny metodiky výpočtu Odmeny. Zúčtovacie obdobie Odmeny Poskytovateľa EETS je stanovené na jeden (1) Mesiac. Správca výberu mýta vypočíta sumu Odmeny a oznámi ju Poskytovateľovi EETS do piatich (5) kalendárnych dní od konca Mesiaca, a ak tento deň pripadne na deň pracovného pokoja, tak v prvý nasledujúci pracovný deň. V prípade pochybností o správnosti vypočítanej sumy Odmeny si Poskytovateľ EETS následne bez zbytočného odkladu uplatní u Správcu výberu mýta reklamáciu, ktorú Správca výberu mýta do piatich (5) kalendárnych dní od doručenia reklamácie vysporiada, a ak tento deň pripadne na deň pracovného pokoja, tak v prvý nasledujúci pracovný deň. K vypočítanej Odmene sa pripočíta DPH podľa osobitného predpisu – Zákona o DPH. Poskytovateľ EETS vystaví na základe výpočtu Správcu výberu mýta faktúru so splatnosťou dvadsaťjeden (21) kalendárnych dní odo dňa jej doručenia Správcovi výberu mýta. Pre vylúčenie pochybností sa dojednáva, že Poskytovateľ EETS má nárok na Odmenu aj počas Skúšobnej prevádzky.
6. Započítanie voči Odmene. Správca výberu mýta je oprávnený voči Odmene Poskytovateľa EETS započítať aj jednostranne akékoľvek splatné pohľadávky voči Poskytovateľovi EETS.

**Článok 8**

**Kvalita poskytovania EETS**

1. Kvalita poskytovania EETS. Záväzné požiadavky na kvalitu EETS - SLA a príslušné KPI sú uvedené v Prílohe č. 5 tejto Zmluvy EETS. Správca výberu mýta je oprávnený v odôvodnených prípadoch jednostranne zmeniť Prílohu č. 5 tejto Zmluvy EETS. Zmluvné strany sa dohodli, že Správca výberu mýta bude informovať Poskytovateľa EETS o návrhu plánovanej zmeny príslušných KPI a predpísaných hodnôt SLA v lehote nie kratšej ako tri (3) Mesiace pred zverejnením zmeny príslušných KPI a predpísaných hodnôt SLA a v prípade požiadavky Poskytovateľa EETS tieto zmeny s Poskytovateľom EETS prerokuje. Ak sa Zmluvné strany nedohodnú inak, účinnosť zmeny príslušných KPI a predpísaných hodnôt SLA voči Poskytovateľovi EETS nastane vždy k prvému (1.) dňu Mesiaca, najskôr však šesť (6) Mesiacov po dni zverejnenia zmeny aktualizovanej verzie Prílohy č. 5 tejto Zmluvy EETS. Zmluvné strany sa dohodli, že stanovisko Poskytovateľa EETS k zmene príslušných KPI a predpísaných hodnôt SLA nie je pre Správcu výberu mýta záväzné. Pri oznamovaní zmeny a návrhu plánovanej zmeny príslušných KPI a predpísaných hodnôt SLA Poskytovateľovi EETS sa primerane uplatnia postupy podľa bodu 7.2. tejto Zmluvy EETS. V prípade iných zmien Prílohy č. 5 tejto Zmluvy EETS (bez dopadu na predpísané hodnoty SLA a príslušné KPI) sa primerane uplatnia postupy a termíny účinnosti podľa bodu 7.2. tejto Zmluvy EETS.

**Článok 9**

**Zákaznícky servis**

1. Zodpovednosť za poskytovanie Zákazníckeho servisu. Poskytovateľ EETS zabezpečí na svoje náklady a zodpovednosť poskytovanie kompletného Zákazníckeho servisu nevyhnutného pre riadne poskytovanie EETS Užívateľom EETS, a to minimálne v rozsahu požiadaviek stanovených v Prílohe č. 7 tejto Zmluvy EETS.
2. Rozsah súčinnosti Správcu výberu mýta. Poskytovateľ EETS berie na vedomie, že nie je oprávnený využívať služby poskytované zo strany Správcu výberu mýta Prevádzkovateľom Spoplatneného vozidla a/alebo vodičom Spoplatneného vozidla mimo režim EETS, ak to nie je výslovne stanovené touto Zmluvou EETS, Prehľadom o oblasti EETS a/alebo Právnymi predpismi. Poskytovateľ EETS ani Užívatelia EETS tak najmä nie sú oprávnení využívať distribučnú sieť (t. j. kontaktné a distribučné miesta), či zákaznícke služby Správcu výberu mýta (najmä zákaznícku telefónnu linku a kontaktnú e-mailovú adresu, výdaj OBE, servis OBE a vybavovanie reklamácií OBE). Správca výberu mýta nebude v rámci EETS poskytovať Užívateľom EETS Zákaznícky servis, a to ani na žiadosť Užívateľa EETS. O tejto skutočnosti je Poskytovateľ EETS povinný všetkých Užívateľov EETS informovať. Ak je to nevyhnutné, Správca výberu mýta poskytne Poskytovateľovi EETS na základe jeho žiadosti primeranú súčinnosť pri riešení sťažností, podnetov a reklamácií Užívateľov EETS.
3. Zmena rozsahu súčinnosti Správcu výberu mýta. Rozsah súčinnosti Správcu výberu mýta podľa bodu 9.2 tejto Zmluvy EETS môže byť zmenený iba za podmienok uzavretia samostatného zmluvného dojednania medzi Poskytovateľom EETS a Správcom výberu mýta a pri splnení podmienok podľa Prehľadu o oblasti EETS. Súčasťou takéhoto zmluvného dojednania bude tiež stanovenie odmeny Správcu výberu mýta za poskytovanie prípadných dodatočných služieb Zákazníckeho servisu.

**Článok 10**

**Výpadky EMS a EETS**

1. Informačná povinnosť. Zmluvné strany sú povinné sa navzájom bezodkladne informovať spôsobom uvedeným v Prílohe č. 3 tejto Zmluvy EETS o akomkoľvek plánovanom či zistenom prerušení, výpadku či obmedzení EETS alebo EMS, ktoré sa môže dotknúť druhej Zmluvnej strany. Poskytovateľ EETS má túto informačnú povinnosť rovnako voči Užívateľom EETS, a to v rozsahu výpadku alebo obmedzenia, ktoré môžu ovplyvniť možnosť využitia EETS.
2. Výpadok poskytovania EETS výhradne na strane Poskytovateľa EETS. Poskytovateľ EETS je povinný zabezpečiť nepretržité poskytovanie EETS v Oblasti EETS. Poskytovateľ EETS je zároveň po celý čas trvania tejto Zmluvy EETS povinný plniť parametre kvality poskytovania EETS podľa Prílohy č. 5 tejto Zmluvy EETS. V prípade porúch, ktoré majú za následok výpadok poskytovania EETS, Zmluvné strany postupujú v súlade s ustanoveniami Prehľadu o oblasti EETS.
3. Prerušenie, výpadok EMS. V prípade prerušenia či výpadku EMS príjme Správca výberu mýta také opatrenia, aby došlo bez zbytočného odkladu k obnoveniu jeho riadnej prevádzky. O výpadku EMS bude Správca výberu mýta bezodkladne informovať Poskytovateľa EETS, ak v dôsledku takéhoto výpadku má dôjsť či dôjde k prerušeniu predpisu Mýta na strane Správcu výberu mýta. Do doby obnovenia riadnej prevádzky EMS alebo do okamihu prijatia iného náhradného riešenia Správca výberu mýta umožní Spoplatneným vozidlám Užívateľov EETS pohyb po Vymedzených úsekoch ciest a minimalizovanie omeškania ich pohybu po Vymedzených úsekoch ciest, bez toho, aby títo Užívatelia EETS boli považovaní za neplatičov Mýta.
4. Plán riadenia rizík. Poskytovateľ EETS je povinný v súlade s Právnymi predpismi spracovať a následne aktualizovať plán riadenia rizík. Poskytovateľ EETS sa zaväzuje takto spracovaný a aktualizovaný plán riadenia rizík dodržovať.
5. Spoločné rozhodnutia o opatrení. Zmluvné strany sa zaväzujú bezodkladne po začiatku výpadku poskytovania EETS či EMS spoločne prerokovať realizáciu vhodných opatrení, ktoré je nevyhnutné realizovať na účely zachovania či obnovenia riadneho poskytovania EETS či EMS, a ktoré budú po dobu výpadku poskytovania EETS či EMS riešiť pohyb Spoplatnených vozidiel Užívateľov EETS po Vymedzených úsekoch ciest a zároveň náhradný výber Mýta. Dohodnuté opatrenia sú pre obidve Zmluvné strany záväzné.

**Článok 11**

**Povinnosti Poskytovateľa EETS v rámci prevádzky EMS**

1. Povinnosť vydávať OBE. Poskytovateľ EETS je povinný zabezpečiť, aby OBE, ktoré vydáva Užívateľom EETS, plne zodpovedali podmienkam tejto Zmluvy EETS. Poskytovateľ EETS je povinný zabezpečiť poskytnutie OBE pre každé Spoplatnené vozidlo Užívateľa EETS, pre ktoré poskytuje EETS. Povinnosť poskytnúť OBE platí pre tie vozidlá Užívateľov EETS,
2. ktoré sa pohybujú po Vymedzených úsekoch ciest,
3. pre ktoré stanovia povinné vybavenie OBE Právne predpisy.
4. Identifikácia a evidencia OBE. Poskytovateľ EETS je povinný vo vzťahu k OBE viesť všetku evidenciu a plniť informačné povinnosti predpísané Prehľadom o oblasti EETS. Poskytovateľ EETS zodpovedá Správcovi výberu mýta za správnu identifikáciu OBE Užívateľov EETS.
5. Funkčnosť OBE vydaných Poskytovateľom EETS. Poskytovateľ EETS je povinný zabezpečiť na svoje náklady funkčnosť ním vydaných OBE, ak v bode 11.6. tejto Zmluvy EETS nie je uvedené inak. Poskytovateľ EETS zabezpečuje podľa potreby najmä kontrolu, preskúšanie, vyčistenie, vyradenie poškodených OBE, zabalenie, distribúciu a ďalšie činnosti súvisiace s údržbou OBE. V prípade porúch, ktoré majú za následok nefunkčnosť OBE vydaných Poskytovateľom EETS počas užívania Vymedzených úsekov ciest zo strany Užívateľa EETS, je Poskytovateľ EETS povinný postupovať v súlade s ustanoveniami Prehľadu o oblasti EETS.
6. Chybné, poškodené, zničené a stratené OBE. Poskytovateľ EETS bude od Užívateľov EETS prijímať a vybavovať reklamácie uplatnené vo vzťahu k ním vydaným OBE a bezodkladne zrealizuje výmenu zničených, poškodených, chybných či inak nefunkčných OBE za OBE bezchybné a funkčné. Poskytovateľ EETS je povinný viesť aktuálny zoznam chybných, poškodených, zničených a stratených OBE.
7. Zodpovednosť za nastavenie OBE. Poskytovateľ EETS zodpovedá Správcovi výberu mýta za správnosť dát uložených v EETS a v OBE Užívateľov EETS, a to vrátane správnosti údajov o Spoplatnenom vozidle nastavených v OBE. Nárok Správcu výberu mýta na náhradu škody voči Poskytovateľovi EETS tým nie je dotknutý. Pre odstránenie pochybností Poskytovateľ EETS nie je zodpovedný za nesplnenie povinností Užívateľov EETS v súvislosti s nastavením OBE, ktoré sú povinné plniť podľa § 9 Zákona o výbere mýta Užívatelia EETS (napr. zadanie počtu náprav Spoplatneného vozidla). Nesprávnosť dát uložených v EETS a/alebo v OBE Užívateľov EETS bez ohľadu na zodpovedný subjekt však nezbavuje Poskytovateľa EETS povinnosti uhradiť Správcovi výberu mýta vzniknuté Súhrnné Mýto vrátane Dopočítaného Mýta podľa bodu 14.2. tejto Zmluvy EETS, ibaže Kontrolný orgán vybral vypočítanú sumu Mýta priamo od Užívateľa EETS na mieste v čase kontroly podľa § 25 Zákona o výbere mýta pri zistení porušenia povinnosti Užívateľa EETS.
8. Duplicita OBU / OBE. Poskytovateľ EETS je povinný pred uzatvorením zmluvy o užívaní Vymedzených úsekov ciest upozorniť Užívateľa EETS na to, že ak budú v Spoplatnenom vozidle pri užívaní Vymedzených úsekov ciest inštalované a funkčné v jednom momente viaceré OBU / OBE, a to aj od iných subjektov oprávnených poskytovať EETS v Oblasti EETS, resp. od Hlavného poskytovateľa mýtnych služieb, má Poskytovateľ EETS možnosť dočasne znefunkčniť OBE pre Oblasť EETS z dôvodu zamedzenia duplicitných platieb Mýta; podmienky užívania a znefunkčnenia OBE pre Oblasť EETS dohodne Poskytovateľ EETS s Užívateľom EETS. Na tento účel je Poskytovateľ EETS povinný implementovať funkcionalitu, ktorá umožní znefunkčnenie OBE pre Oblasť EETS. Ak Správca výberu mýta zistí, že v Spoplatnenom vozidle sú inštalované a funkčné v jednom momente viaceré OBU / OBE pre Oblasť EETS, je oprávnený na túto skutočnosť Poskytovateľa EETS upozorniť; o vysporiadaní prípadnej duplicitnej platby Mýta, resp. duplicitných Mýtnych transakcií je oprávnený rozhodnúť Správca výberu mýta, pričom za týmto účelom je oprávnený prihliadnuť najmä na dátum registrácie OBU / OBE v EMS. Správca výberu mýta nezodpovedá za prípadné straty na príjmoch Poskytovateľa EETS v dôsledku rozhodnutia podľa prechádzajúcej vety.

**Článok 12**

**Vyúčtovanie a úhrada Súhrnného Mýta**

1. Zodpovednosť za úhradu Mýta. Poskytovateľ EETS je zodpovedný voči Správcovi výberu mýta za riadnu úhradu Mýta, ktoré vzniklo užívaním Vymedzených úsekov ciest Spoplatnenými vozidlami Užívateľov EETS. Poskytovateľ EETS je povinný uhradiť toto Mýto Správcovi výberu mýta formou Súhrnného Mýta, a to spôsobom a v termínoch uvedených v tejto Zmluve EETS bez ohľadu na to, či v momente vyúčtovania Súhrnného Mýta prijal príslušné platby od Užívateľov EETS. Zabezpečenie úhrady Mýta Poskytovateľovi EETS zo strany Užívateľov EETS je zodpovednosťou Poskytovateľa EETS.
2. Vyúčtovanie Poskytovateľa EETS Užívateľom EETS. Fakturácia za Mýto vystavená Užívateľom EETS registrovaným Poskytovateľom EETS bude vykonávaná modelom „Predajca“, čo do dôsledku znamená, že fakturácia za Mýto voči Užívateľom EETS registrovaným Poskytovateľom EETS bude vykonávaná Poskytovateľom EETS vo svojom mene a na svoj účet. Účtovnú a daňovú evidenciu faktúr, vrátane vytvárania kontrolného výkazu DPH za Mýto vystavených za užívanie Vymedzených úsekov ciest Spoplatnenými vozidlami zaregistrovanými Poskytovateľom EETS bude vykonávaná priamo Poskytovateľom EETS. Poskytovateľ EETS je povinný vo vyúčtovaní Užívateľom EETS oddeliť poplatky za ním poskytované služby a vzniknuté Mýto. Vo vzťahu k Mýtu účtovanému Užívateľovi EETS je Poskytovateľ EETS povinný uviesť aspoň údaje o čase, mieste vzniku Mýta a o jeho konkrétnej skladbe, ak nie je medzi Poskytovateľom EETS a Užívateľom EETS dohodnutý alebo v Prehľade o oblasti EETS ustanovený širší rozsah týchto údajov. Poskytovateľ EETS je povinný pri vyúčtovaní Mýta Užívateľovi EETS zohľadniť aj prípadné kladné alebo záporné rozdiely spôsobené nesprávnosťou dát uložených v EETS a v OBE Užívateľov EETS podľa bodu 11.5 tejto Zmluvy EETS a tieto rozdiely dodatočne Užívateľom EETS v súlade so Zákonom o DPH zúčtovať.
3. Súhrnné Mýto. Poskytovateľ EETS je povinný uhradiť vždy za každú tretinu (1/3) Mesiaca Správcovi výberu mýta Súhrnné Mýto, ktoré vzniklo užívaním Vymedzených úsekov ciest Spoplatnenými vozidlami všetkých Užívateľov EETS, a to pevne za nasledovné Zúčtovacie obdobia:
   1. prvý (1.) až desiaty (10.) deň v Mesiaci,
   2. jedenásty (11.) až dvadsiaty (20.) deň v Mesiaci,
   3. dvadsiaty prvý (21.) až posledný (30., 31., 28./29.) deň v Mesiaci.
4. Výpočet Súhrnného Mýta. Poskytovateľ EETS je povinný doručiť Správcovi výberu mýta údaje potrebné pre výpočet Mýta, tzv. Mýtne deklarácie, spôsobom stanoveným v Prehľade o oblasti EETS v elektronickej forme za každé Zúčtovacie obdobie, a to najneskôr do dvadsiatich štyroch (24) hodín po konci Zúčtovacieho obdobia v rozsahu minimálne deväťdesiatosem (98) % údajov spadajúcich do príslušného Zúčtovacieho obdobia. Správca výberu mýta je následne povinný spracovať Mýtne transakcie a doručiť ich Poskytovateľovi EETS spôsobom stanoveným v Prehľade o oblasti EETS v elektronickej forme za každé Zúčtovacie obdobie, a to najneskôr do štyridsiatich ôsmich (48) hodín po konci Zúčtovacieho obdobia.
5. Reklamácia Mýtnych transakcií. Poskytovateľ EETS je oprávnený uplatniť reklamáciu voči Mýtnym transakciám podľa bodu 12.4 tohto článku Zmluvy EETS najneskôr do sedemdesiatich dvoch (72) hodín po konci Zúčtovacieho obdobia. Správca výberu mýta vybaví reklamáciu zo strany Poskytovateľa EETS najneskôr do deväťdesiatich šiestich (96) hodín po konci Zúčtovacieho obdobia. Všetky operácie podľa bodov 12.4 a 12.5 tohto článku Zmluvy EETS sú realizované v nepretržitej prevádzke. Uplatnenie reklamácie voči správnosti ocenenia Mýtnych transakcií a výpočtu Súhrnného Mýta podľa bodu 12.4 tohto článku nemá odkladný účinok vo vzťahu k povinnosti Poskytovateľa EETS uhradiť na účet Správcu výberu mýta Súhrnné Mýto v predpísanej výške.
6. Úhrada Súhrnného Mýta. Správca výberu mýta vystaví faktúru (daňový doklad) spravidla do piatich (5) dní od konca Zúčtovacieho obdobia. Poskytovateľ EETS je povinný uhradiť Súhrnné Mýto na základe faktúry vystavenej Správcom výberu mýta v lehote splatnosti štrnásť (14) kalendárnych dní od vystavenia faktúry.
7. Následky omeškania s úhradou faktúry. Počnúc deviatym (9.) kalendárnym dňom od uplynutia lehoty splatnosti faktúry podľa bodu 12.6 tohto článku Zmluvy EETS, je Správca výberu mýta oprávnený bezodkladne naraz dočasne zablokovať Poskytovateľa EETS, vyrubiť Mýto za všetky doposiaľ neuzavreté a nevyúčtované Zúčtovacie obdobia až do okamihu zablokovania Poskytovateľa EETS a vystaviť príslušnú mimoriadnu faktúru. Všetky splatné a neuhradené pohľadávky (riadnu faktúru po lehote splatnosti, zmluvnú pokutu, mimoriadnu faktúru, ako aj náhradu preukázateľnej škody spôsobenú zablokovaním Poskytovateľa EETS) je Správca výberu mýta oprávnený si spolu s príslušenstvom uspokojiť zo Zábezpeky. Po zablokovaní Poskytovateľa EETS sú vodiči dotknutých Spoplatnených vozidiel preto pred ďalším pohybom po Vymedzených úsekoch ciest povinní zaregistrovať Spoplatnené vozidlo buď priamo u Správcu výberu mýta alebo iného subjektu oprávneného poskytovať EETS v Oblasti EETS a následne hradiť Mýto priamo Správcovi výberu mýta alebo prostredníctvom uvedeného subjektu spôsobom stanoveným všeobecnými podmienkami elektronického výberu Mýta Správu výberu mýta alebo iného subjektu oprávneného poskytovať EETS v Oblasti EETS. O zablokovaní Poskytovateľa EETS a jeho dôsledkoch je preto Poskytovateľ EETS povinný bezodkladne informovať Užívateľa EETS. Poskytovateľ EETS je povinný poučiť Užívateľov EETS o ich povinnostiach v súvislosti so zablokovaním Poskytovateľa EETS a v rozsahu, ako je stanovený týmto bodom 12.7. Zmluvy EETS, upraviť tieto povinnosti Užívateľov EETS aj vo svojich všeobecných podmienkach elektronického výberu mýta. Tým nie je dotknutý nárok Správcu výberu mýta na uplatnenie dodatočných nákladov a náhrady škody voči Poskytovateľovi EETS spôsobené zablokovaním Poskytovateľa EETS ako následku vzniku právnej skutočnosti podľa prvej vety tohto bodu.

**Článok 13**

**Všeobecné ustanovenia k platbám**

1. DPH. K Súhrnnému Mýtu alebo akejkoľvek úhrade podľa tejto Zmluvy EETS bude uplatnená DPH ku dňu vzniku daňovej povinnosti vo výške v súlade so Zákonom o DPH.
2. Náležitosti faktúry. Každá faktúra vystavená Poskytovateľom EETS podľa tejto Zmluvy EETS musí obsahovať obligatórne náležitosti podľa § 74 Zákona o DPH. Faktúra musí obsahovať aj nasledovné údaje:
   1. odvolávku na túto Zmluvu EETS a jej referenčné číslo,
   2. dôvod fakturácie s odkazom na túto Zmluvu EETS,
   3. bankové spojenie v zmysle Zmluvy EETS,
   4. popis plnenia v zmysle predmetu Zmluvy EETS.

K faktúre Poskytovateľa EETS musí byť priložené ako príloha aj oznámenie Správcu výberu mýta o vypočítanej sume Odmeny podľa bodu 7.5. tejto Zmluvy EETS.

Ak faktúra nebude obsahovať uvedené údaje v zmysle tohto bodu 13.2. tejto Zmluvy EETS, alebo k nej nebudú priložené prílohy podľa tohto bodu 13.2. tejto Zmluvy EETS, Správca výberu mýta je oprávnený takúto faktúru aj opakovane vrátiť Poskytovateľovi EETS spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry. Zmluvné strany berú na vedomie, že za správnosť údajov na faktúre je zodpovedný výhradne Poskytovateľ EETS a nevrátenie faktúry zo strany Správcu výberu mýta sa v žiadnom prípade nemôže považovať za potvrdenie správnosti údajov na nej uvedených.

Na faktúry vystavené Správcom výberu mýta sa primerane použijú ustanovenia tohto bodu 13.2. tejto Zmluvy EETS.

1. Spôsob platby. Všetky platby medzi Zmluvnými stranami podľa tejto Zmluvy EETS budú prebiehať výlučne bezhotovostným prevodom v EUR, a to na účet druhej Zmluvnej strany uvedený v záhlaví tejto Zmluvy EETS. O zmenách bankového spojenia sa budú Zmluvné strany bez zbytočného odkladu vždy informovať písomným oznámením, bez toho, že by takáto zmena vyžadovala uzavretie písomného dodatku k tejto Zmluve EETS. Zmena bankového spojenia je účinná tretím (3.) dňom nasledujúcim po doručení oznámenia druhej Zmluvnej strane, ak oznamujúca Zmluvná strana neuvedie ako okamih účinnosti neskorší deň. Ak sú Zmluvné strany v zmysle Zákona o DPH povinné oznamovať Finančnému riaditeľstvu Slovenskej republiky bankové účty, ktoré používajú na podnikanie, zaväzujú sa, že úhradu platieb podľa tejto Zmluvy EETS budú požadovať len na tie bankové účty, ktoré sú zverejnené v Zozname.

1. Doručovanie faktúr. Všetky faktúry budú doručované na kontaktné adresy Zmluvných strán uvedené v Prílohe č. 3 tejto Zmluvy EETS. Podrobnosti o doručovaní faktúr a možnosť doručovania faktúr v elektronickej podobe sú upravené v Prehľade o oblasti EETS.
2. Úrok z omeškania. V prípade akéhokoľvek omeškania s úhradou splatnej čiastky podľa tejto Zmluvy EETS je veriteľ oprávnený požadovať od dlžníka úrok z omeškania vo výške stanovenej Právnymi predpismi.
3. Započítanie pohľadávok. Možnosti započítania pohľadávok vzniknutých v súvislosti s touto Zmluvou EETS či na jej základe sa riadia príslušnými ustanoveniami Právnych predpisov a touto Zmluvou EETS. Zmluvné strany výslovne dojednávajú, že voči pohľadávkam Súhrnného Mýta či Zľavy z Mýta nie je započítanie prípustné.
4. Postúpenie a založenie pohľadávok so súhlasom Zmluvnej strany. Žiadna zo Zmluvných strán nie je oprávnená akékoľvek svoje pohľadávky z tejto Zmluvy EETS voči druhej Zmluvnej strane postúpiť na tretie osoby alebo založiť v prospech akejkoľvek tretej osoby bez predchádzajúceho písomného súhlasu druhej Zmluvnej strany, ktorý však nebude bez závažného dôvodu zadržiavaný.
5. Postúpenie práv a povinností zo Zmluvy EETS. Správca výberu mýta je oprávnený postúpiť všetky alebo niektoré práva a povinnosti vyplývajúce z tejto Zmluvy EETS, t. j. celú túto Zmluvu EETS alebo jej časť, na ktorúkoľvek tretiu osobu, najmä na osobu, ktorá v súlade s Právnymi predpismi získa poverenie na výkon činnosti správcu výberu mýta, a to bez predchádzajúceho súhlasu Poskytovateľa EETS a bez potreby uzatvorenia dodatku k tejto Zmluve EETS. Postúpenie všetkých práv a povinností vyplývajúcich z tejto Zmluvy EETS sa Správca výberu mýta zaväzuje písomne oznámiť Poskytovateľovi EETS bez zbytočného odkladu na kontaktnú adresu uvedenú v Prílohe č. 3 tejto Zmluvy EETS. Pokiaľ Právne predpisy vyžadujú pre platnosť postúpenia všetkých alebo niektorých práv a povinností vyplývajúcich z tejto Zmluvy EETS súhlas, resp. dohodu s Poskytovateľom EETS, Poskytovateľ EETS sa zaväzuje uzatvoriť s treťou osobou, na ktorú boli postúpené práva a povinnosti vyplývajúce z tejto Zmluvy EETS, novú zmluvu EETS alebo dodatok k tejto Zmluve EETS tak, aby Poskytovateľ EETS mohol kontinuálne pokračovať v poskytovaní EETS v Oblasti EETS.
6. Dodatočné daňové priznania k DPH. Ak bude Poskytovateľ EETS podľa Zákona o DPH z akéhokoľvek dôvodu v súvislosti s výberom Mýta od Užívateľov EETS povinný podať dodatočné daňové priznanie k DPH, Poskytovateľ EETS sa zaväzuje, že okrem oneskorenej Mýtnej deklarácie bezodkladne zašle Správcovi výberu mýta na jeho kontaktnú adresu uvedenú v Prílohe č. 3 tejto Zmluvy EETS aj informáciu o skutočnostiach odôvodňujúcich podanie dodatočného daňového priznania k DPH vrátane identifikácie, ktorej Mýtnej transakcie sa dodatočné daňové priznanie k DPH týka. Všetky dosiaľ nevyúčtované Mýtne transakcie z minulých Zúčtovacích období budú fakturované Poskytovateľovi EETS v súlade so Zákonom o DPH a Prehľadom o oblasti EETS.
7. Poskytovateľ EETS v postavení zahraničnej osoby. Ak má Poskytovateľ EETS postavenie zahraničnej osoby podľa Zákona o DPH, je povinný sa pri poskytovaní EETS v celom rozsahu riadiť Zákonom o DPH.

**Článok 14**

**Mýto a Dopočítanie Mýta**

1. Výška Mýta. Pre určenie výšky Súhrnného Mýta účtovaného Správcom výberu mýta Poskytovateľovi EETS a pre stanovenie výšky Mýta účtovaného Poskytovateľom EETS jednotlivým Užívateľom EETS, sú rozhodné Sadzby Mýta a spôsob ich výpočtu stanovený Právnymi predpismi účinnými ku dňu uskutočnenia Mýtnej transakcie.
2. Dopočítanie Mýta. Správca výberu mýta má právo na dopočítanie Mýtnych transakcií v prípade, že Mýtne deklarácie odovzdané Poskytovateľom EETS nebudú obsahovať úplné dáta o pohybe Spoplatnených vozidiel po Vymedzených úsekoch ciest, ak Správca výberu mýta bude disponovať dôkazmi o pohybe týchto vozidiel po Vymedzených úsekoch ciest. Takto Dopočítané Mýto bude Správca výberu mýta fakturovať Poskytovateľovi EETS v rámci Súhrnného Mýta. Výška Dopočítaného Mýta sa určí podľa skutočnej prejazdenej vzdialenosti Spoplatnených vozidiel po Vymedzených úsekoch ciest; ak nemožno zistiť skutočnú prejazdenú vzdialenosť Spoplatnených vozidiel po Vymedzených úsekoch ciest, výška Dopočítaného Mýta sa určí z dĺžky šesťstopäťdesiatich kilometrov (650 km) a príslušnej Sadzby Mýta; tento výpočet je Správca výberu mýta oprávnený použiť aj pre určenie výšky ušlého Mýta v rámci náhrady škody uplatnenej voči Poskytovateľovi EETS.

**Článok 15**

**Enforcement**

1. Kontrola. V prípade nesúladu parametrov vozidla s parametrami uloženými v OBE Užívateľa EETS či chýbajúcej alebo nekomunikujúcej OBE Užívateľa EETS s EMS, je táto informácia Správcom výberu mýta odovzdaná Kontrolnému orgánu, ktorý je oprávnený zastaviť vozidlo ktoréhokoľvek Užívateľa EETS, vykonať kontrolu, či ide o mýtny priestupok a uložiť Užívateľovi EETS pokutu, či vykonať iné obmedzujúce opatrenie v súlade s Právnymi predpismi. V prípadoch, ak Správcovi výberu mýta chýbajú údaje o mýtnom priestupku, vyžiada si elektronickou cestou informácie od Poskytovateľa EETS, pričom Poskytovateľ EETS je povinný požadované údaje bezodkladne poskytnúť. Poskytovateľ EETS je povinný informovať Užívateľa EETS o tejto skutočnosti, o povinnostiach vodičov Spoplatnených vozidiel pri pohybe po Vymedzených úsekoch ciest a v priebehu kontroly, ktoré vyplývajú z Právnych predpisov, a o sankciách za porušenie Právnych predpisov v oblasti právnej úpravy Mýta.

**Článok 16**

**Ďalšie práva a povinnosti Správcu výberu mýta**

1. Kontrola plnenia povinností Poskytovateľa EETS. Správca výberu mýta je oprávnený realizovať kontrolu plnenia povinností Poskytovateľa EETS vyplývajúcich z tejto Zmluvy EETS alebo Právnych predpisov upravujúcich EETS alebo z Prehľadu o oblasti EETS. Na tento účel je Správca výberu mýta oprávnený si od Poskytovateľa EETS vyžiadať potrebné dokumenty a Poskytovateľ EETS je povinný tieto dokumenty poskytnúť do tridsiatich (30) kalendárnych dní odo dňa obdržania žiadosti, pokiaľ v žiadosti Správcu výberu mýta nie je uvedená vzhľadom na okolnosti konkrétneho prípadu iná lehota, pričom lehota nemôže byť kratšia ako štrnásť (14) kalendárnych dní.
2. Podporný servis pre Poskytovateľa EETS. Správca výberu mýta sa zaväzuje po celú dobu trvania tejto Zmluvy EETS mať v prevádzke pracovisko podpory, pričom podrobnosti upravuje Príloha č. 3. Poskytovateľ EETS berie na vedomie, že pracovisko podpory neslúži pre potreby Užívateľov EETS, a z uvedeného dôvodu sa zaväzuje kontaktné údaje na pracovisko podpory Užívateľom EETS neposkytovať.
3. Zabezpečenie. Správca výberu mýta je povinný zabezpečiť ochranu údajov, ktoré v súvislosti s poskytovaním EETS získal, uchováva alebo spracováva.

**Článok 17**

**Ďalšie práva a povinnosti Poskytovateľa EETS**

1. Odborná starostlivosť. Poskytovateľ EETS je povinný plniť povinnosti vyplývajúce z tejto Zmluvy EETS alebo z Prehľadu o oblasti EETS a poskytovať EETS s odbornou starostlivosťou.
2. Povinnosti stanovené Právnymi predpismi a Prehľadom o oblasti EETS. Poskytovateľ EETS je pri plnení tejto Zmluvy EETS a poskytovaní EETS povinný dodržiavať podmienky a plniť povinnosti stanovené Právnymi predpismi, vrátane povinností stanovených v Zákone o výbere mýta a Prehľade o oblasti EETS. Poskytovateľ EETS je povinný na vyžiadanie Správcovi výberu mýta doložiť plnenie akejkoľvek povinnosti vyplývajúcej z Právnych predpisov alebo Prehľadu o oblasti EETS v lehote určenej podľa bodu 16.1. tejto Zmluvy EETS.
3. Súčinnosť. Poskytovateľ EETS je povinný poskytnúť Správcovi výberu mýta všetku potrebnú súčinnosť v prípadoch stanovených touto Zmluvou EETS a pri kontrole správnosti údajov evidovaných Správcom výberu mýta alebo pri kontrole stanoveného Súhrnného Mýta a preukázať na vyžiadanie Správcovi výberu mýta správnosť výšky Súhrnného Mýta.
4. Oddelené účtovníctvo. Poskytovateľ EETS je povinný účtovať o EETS oddelene od účtov týkajúcich sa akejkoľvek inej činnosti.
5. Zabezpečenie. Poskytovateľ EETS je povinný zabezpečiť všetky prvky ním poskytovanej EETS pred podvodom či zneužitím a zaistiť ochranu údajov, ktoré v súvislosti s poskytovaním EETS získal, uchováva alebo spracováva.
6. Logá. Všetky logá, domény, ochranné známky, vzory a farebné prevedenie pre označenie EMS a jeho prezentáciu je Poskytovateľ EETS oprávnený použiť iba na základe predchádzajúceho písomného súhlasu Správcu výberu mýta a len na účely poskytovania EETS.
7. Využitie podkladov. Poskytovateľ EETS môže používať podklady odovzdané mu zo strany Správcu výberu mýta iba na účely plnenia tejto Zmluvy EETS. Akékoľvek iné použitie vyžaduje predchádzajúci písomný súhlas Správcu výberu mýta. Všetky podklady, ktoré boli odovzdané Poskytovateľovi EETS zo strany Správcu výberu mýta, zostávajú majetkom Správcu výberu mýta a budú mu Poskytovateľom EETS na prvú výzvu vydané.
8. Využitie OBE na iné účely ako poskytovanie EETS. Poskytovateľ EETS je oprávnený používať či využívať ním vydané OBE iba na také ďalšie účely a služby, ktoré neodporujú Právnym predpisom a nespôsobia výpadok poskytovania EETS.
9. Združenie. Ak je Poskytovateľ EETS tvorený združením niekoľkých subjektov, sú tieto subjekty voči Správcovi výberu mýta pri plnení tejto Zmluvy EETS zaviazané spoločne a nerozdielne.
10. Subdodávateľ. Poskytovateľ EETS je oprávnený v rozsahu, ktorý je v súlade s touto Zmluvou EETS a ZVM, poskytovať EETS prostredníctvom subdodávateľa alebo subdodávateľov, zodpovedá však za jeho (ich) činnosť tak, ako by túto činnosť vykonával sám. Správca výberu mýta berie na vedomie, že týmito subdodávateľmi môžu byť najmä členovia koncernu (alebo iného podnikateľského zoskupenia) Poskytovateľa EETS a obchodnej korporácie poskytujúcej svojim zákazníkom tankovacie (palivové) karty, ktoré sú prostriedkom na bezhotovostnú platbu Mýta v Oblasti EETS. Zmluvné strany sa dohodli, že v rozsahu, ktorý je v  súlade s touto Zmluvou EETS a ZVM, je Poskytovateľ EETS oprávnený subdodávateľa splnomocniť či inak poveriť okrem iného aj na vystavovanie faktúr na úhradu Mýta Užívateľovi EETS, prijatie úhrady za Mýto od  Užívateľov EETS, uzatváranie zmlúv s Užívateľmi EETS, najmä zmluvy o užívaní Vymedzených úsekov ciest. Pre vylúčenie pochybností Zmluvné strany konštatujú, že vyššie uvedené nič nemení na skutočnosti, že postavenie Poskytovateľa EETS v súlade s Právnymi predpismi zostane zachované, Správca výberu mýta vystavuje faktúru za Súhrnné Mýto Poskytovateľovi EETS v súlade s bodom 12.6. tejto Zmluvy EETS a za úhradu Súhrnného Mýta voči Správcovi výberu mýta je zodpovedný výlučne Poskytovateľ EETS, ktorý rovnako zodpovedá aj za poskytovanie EETS voči Užívateľom EETS a výber Mýta od Užívateľov EETS.
11. Pravidelné reportovanie. Poskytovateľ EETS je povinný poskytovať Správcovi výberu mýta pravidelné správy o prevádzke na Mesačnej báze v rámci poskytovania EETS, pokiaľ nie je v tejto Zmluve EETS upravené inak. Vzor správy o prevádzke je v Prílohe č. 4 tejto Zmluvy EETS.

Článok 18

Kybernetická bezpečnosť a ochrana osobných údajov

# Společná ustanovení

1. Základné povinnosti Poskytovateľa EETS pre oblasť kybernetickej bezpečnosti. Predmetom tejto Zmluvy EETS je aj úprava práv a povinností Správcu výberu mýta a Poskytovateľa EETS v oblasti zabezpečenia kybernetickej bezpečnosti v spojitosti s poskytovanou EETS. Poskytovateľ EETS sa zaväzuje počas trvania tejto Zmluvy EETS a pri poskytovaní EETS dodržiavať všetky povinnosti podľa Právnych prepisov upravujúcich kybernetickú bezpečnosť a ochranu osobných údajov v rozsahu, ktorý sa na Poskytovateľa EETS podľa Právnych predpisov vzťahuje. Poskytovateľ EETS je súčasne povinný poskytnúť Správcovi výberu mýta maximálnu súčinnosť pri odhaľovaní Kybernetických bezpečnostných incidentov, odstraňovaní a zmierňovaní následkov Kybernetických bezpečnostných incidentov a najmä sám prijať také bezpečnostné opatrenia, aby minimalizovali možnosť vzniku Kybernetického bezpečnostného incidentu alebo jeho negatívny dopad na systém EETS alebo informačné systémy Správcu výberu mýta, najmä EMS, s čím bez výhrad súhlasí. Poskytovateľ EETS berie na vedomie, že Správca výberu mýta ako prevádzkovateľ Základnej služby je povinný plniť požiadavky pre oblasť kybernetickej bezpečnosti v zmysle príslušných Právnych predpisov.
2. Vznik a hlásenie Kybernetického bezpečnostného incidentu. Poskytovateľ EETS je povinný bezodkladne nahlásiť Správcovi výberu mýta každý taký Kybernetický bezpečnostný incident, pri ktorom došlo k narušeniu dostupnosti, dôvernosti, autentickosti alebo integrity spracúvaných údajov spôsobom, že toto narušenie spôsobilo obmedzenie kvality poskytovanej služby na strane Správcu výberu mýta. Poskytovateľ EETS nahlasuje Kybernetický bezpečnostný incident v elektronickej podobe na kontaktnú adresu Správcu výberu mýta uvedenú v Prílohe č. 3 tejto Zmluvy EETS, resp. v prípade závažného Kybernetického bezpečnostného incidentu aj telefonicky na telefónne číslo uvedené v Prílohe č. 3 tejto Zmluvy EETS. Ak v čase hlásenia Kybernetického bezpečnostného incidentu stále trvajú prejavy Kybernetického bezpečnostného incidentu, Poskytovateľ EETS odošle Správcovi výberu mýta neúplné hlásenie aj s odkazom, že ide o neúplné hlásenie. Poskytovateľ EETS neúplné hlásenie bez zbytočného odkladu doplní po obnove riadnej a úplnej prevádzky siete a všetkých informačných systémov Správcu výberu mýta. Poskytovateľ EETS sa zároveň zaväzuje bezodkladne, najneskôr do dvadsiatich štyroch (24) hodín po tomto zistení, oznámiť Správcovi výberu mýta skutočnosti, ktoré nasvedčujú, že v súvislosti s Kybernetickým bezpečnostným incidentom mohlo dôjsť k spáchaniu trestného činu v niektorom členskom štáte Európskej únie.
3. Reaktivita pri riešení Kybernetických bezpečnostných incidentov. Poskytovateľ EETS je povinný využívať pri riešení Kybernetických bezpečnostných incidentov najmä nasledovné reakčné opatrenia: odozva, označenie Kybernetických bezpečnostných incidentov a ich účinkov, náprava nepriaznivých dopadov Kybernetických bezpečnostných incidentov a iné vhodné činnosti spojené s nápravou Kybernetických bezpečnostných incidentov, a to ako na výzvu Správcu výberu mýta, tak aj bez výzvy, ak sa o Kybernetickom bezpečnostnom incidente dozvie. Poskytovateľ EETS pri reakciách na Kybernetické bezpečnostné incidenty spolupracuje so Správcom výberu mýta, Národným bezpečnostným úradom a inými príslušnými orgánmi a na tento účel im poskytuje súčinnosť a zdieľa všetky získané informácie, ktoré nie sú dôvernými informáciami podľa bodu 24.4. tejto Zmluvy EETS, ktoré by mohli mať vplyv na implementáciu reakčných opatrení v budúcnosti. Poskytovateľ EETS bez zbytočného odkladu oznámi Správcovi výberu mýta implementáciu príslušných reakčných opatrení. Ak o to Správca výberu mýta požiada, po úspešnej implementácii reakčného opatrenia Poskytovateľ EETS predloží návrh bezpečnostných opatrení a postupov, ktoré zabezpečia, že nedôjde k opakovaniu, pokračovaniu či šíreniu Kybernetického bezpečnostného incidentu; ak Poskytovateľ EETS tieto bezpečnostné opatrenia nenavrhne alebo ak bezpečnostné opatrenia neprinesú požadovaný efekt, Poskytovateľ EETS vypracuje a predloží iné bezpečnostné opatrenie.
4. Ďalšie povinnosti Poskytovateľa EETS pre oblasť kybernetickej bezpečnosti. Poskytovateľ EETS sa zaväzuje spracovávať informácie, ktoré by sa mohli týkať kybernetickej bezpečnosti sietí a informačných systémov Správcu výberu mýta, najmä EMS, tak, aby nebola narušená ich dostupnosť, dôvernosť, autentickosť a integrita. Poskytovateľ EETS je povinný po ukončení tejto Zmluvy EETS vrátiť, previesť alebo aj preukázateľne zničiť všetky informácie patriace Správcovi výberu mýta, ku ktorým má Poskytovateľ EETS počas trvania tejto Zmluvy EETS prístup.
5. Aktualizácia kybernetickej bezpečnosti po transpozícii legislatívy Európskej únie. Pre vylúčenie akýchkoľvek pochybností sa Poskytovateľ EETS zaväzuje plniť tiež podmienky legislatívy Európskej únie v budúcnosti transponovanej do legislatívy členských štátov Európskej únie, pokiaľ sa na neho budú vzťahovať, najmä, no nie výlučne smernice Európskeho parlamentu a Rady (EÚ) 2022/2555 zo 14. decembra 2022 o opatreniach na zabezpečenie vysokej spoločnej úrovne kybernetickej bezpečnosti v Únii, ktorou sa mení nariadenie (EÚ) č. 910/2014 a smernica (EÚ) 2018/1972 a zrušuje smernica (EÚ) 2016/1148 (smernica NIS2), a zaktualizovať oblasť kybernetickej bezpečnosti a prislúchajúcich procesov, ktorými sa zlepšia a zjednotia pravidlá týkajúce sa oznamovania Kybernetických bezpečnostných incidentov u Poskytovateľa EETS. Uvedené sa primerane vzťahuje aj na Správcu výberu mýta ako prevádzkovateľa Základnej služby.
6. Základné povinnosti Zmluvných strán pre oblasť ochrany osobných údajov. Všetky činnosti Správcu výberu mýta a Poskytovateľa EETS v súvislosti s plnením tejto Zmluvy EETS a poskytovaním EETS Užívateľom EETS musia byť v súlade s Právnymi predpismi upravujúcimi ochranu osobných údajov osobitne s Nariadením o ochrane osobných údajov a Zákonom o ochrane osobných údajov. Všetky evidencie a zoznamy vedené podľa tejto Zmluvy EETS alebo na základe Právnych predpisov upravujúcich EETS musia byť vedené a s údajmi v nich obsiahnutými musí byť nakladané v súlade s príslušnými Právnymi predpismi o ochrane osobných údajov. Poskytovateľ EETS je povinný pri uzatváraní zmlúv s Užívateľmi EETS týchto Užívateľov EETS riadne informovať o spracúvaní ich osobných údajov a o právach plynúcich z Právnych predpisov o ochrane osobných údajov. Poskytovateľ EETS je tiež povinný si plniť informačné povinnosti v súlade s čl. 13 a čl. 14 Nariadenia o ochrane osobných údajov a povinnosti súvisiace s výkonom práv dotknutej osoby. Zmluvné strany sa zaväzujú, že spracúvanie osobných údajov na účely podľa tejto Zmluvy EETS je v súlade s Nariadením o ochrane osobných údajov a inými príslušnými všeobecne záväznými Právnymi predpismi a je vykonávané v rozsahu nevyhnutnom na dosiahnutie jednotlivých účelov spracúvania v zmysle Zmluvy EETS, pričom Zmluvné strany spracúvajú na účely podľa tejto Zmluvy EETS osobné údaje dotknutých osôb – Užívateľov EETS v rozsahu údajov podľa § 12 ods. 5 Zákona o výbere mýta. Poskytovateľ EETS spracúva osobné údaje podľa tejto Zmluvy EETS automatizovaným a/alebo poloautomatizovaným spôsobom, a to akreditovanými Zložkami interoperability v zmysle podmienok uvedených v Prehľade o oblasti EETS a tejto Zmluve EETS. Poskytovateľ EETS berie na vedomie, že spracúvanie osobných údajov dotknutých osôb v rozpore s Právnymi predpismi o ochrane osobných údajov sa bude považovať za porušenie tejto Zmluvy EETS.
7. Zmluva o ochrane osobných údajov. Ak to bude podľa Právnych predpisov nevyhnutné, Zmluvné strany uzavrú osobitnú zmluvu o ochrane osobných údajov, a to na základe výzvy ktorejkoľvek Zmluvnej strany, pričom takáto zmluva musí byť uzavretá najneskôr do tridsiatich (30) kalendárnych dní od doručenia výzvy druhej Zmluvnej strane.

**Článok 19**

**Zmluvné pokuty**

1. Zmluvné pokuty voči Poskytovateľovi EETS. Správca výberu mýta je oprávnený uplatniť voči Poskytovateľovi EETS nárok na zmluvnú pokutu vo výške:
2. desaťtisíc eur (10.000,-eur) za každý prípad omeškania Poskytovateľa EETS s predložením dokladu o poistení Poskytovateľa EETS podľa Prehľadu o oblasti EETS trvajúceho dlhšie ako tri (3) kalendárne dni, a za nesplnenie povinnosti udržiavať poistenie v platnosti v súlade s podmienkami podľa Prehľadu o oblasti EETS,
3. tridsaťtisíc eur (30.000,-eur) za každý prípad omeškania Poskytovateľa EETS so zriadením a predložením dokladu o zriadení Zábezpeky podľa Prehľadu o oblasti EETS trvajúceho dlhšie ako tri (3) kalendárne dni, a za nesplnenie povinnosti udržiavať Zábezpeku v platnosti v súlade s podmienkami podľa Prehľadu o oblasti EETS,
4. päťdesiattisíc eur (50.000,-eur) za každé jednotlivé porušenie, ak Poskytovateľ EETS poruší povinnosť podľa bodu 5.1. druhá veta tejto Zmluvy EETS,
5. dvadsaťtisíc eur (20.000,-eur) za každé jednotlivé porušenie povinnosti Poskytovateľa EETS vo vzťahu k dôvernosti informácií podľa bodu 24.4. a 24.5. Zmluvy EETS,
6. štyritisíc eur (4.000,-eur) za každý sankčný bod, ktorý sa v zmysle Prílohy č. 5 (Parametre kvality poskytovania EETS) Zmluvy EETS pridelí Poskytovateľovi EETS za nedodržanie predpísaných hodnôt SLA.
7. Zmluvné pokuty voči Správcovi výberu mýta. Poskytovateľ EETS je oprávnený uplatniť voči Správcovi výberu mýta nárok na zmluvnú pokutu vo výške dvadsaťtisíc eur (20.000,-eur) za každé jednotlivé porušenie povinnosti Správcu výberu mýta vo vzťahu k dôvernosti informácií podľa bodu 24.4. a 24.5. Zmluvy EETS.
8. Dôsledky vzniku nároku. Uplatnením nároku na zaplatenie zmluvnej pokuty ani jej skutočným uhradením nezanikne povinnosť Zmluvnej strany splniť povinnosť, ktorej plnenie bolo zabezpečené zmluvnou pokutou, a Zmluvná strana tak bude aj naďalej povinná splniť takúto povinnosť. Vznikom povinnosti uhradiť zmluvnú pokutu ani jej faktickým zaplatením nie je dotknutý nárok druhej Zmluvnej strany na náhradu škody vo výške prevyšujúcej zmluvnú pokutu, ani na prípadné odstúpenie od tejto Zmluvy EETS. Odstúpením od Zmluvy EETS už vzniknutý nárok na zaplatenie zmluvnej pokuty nezaniká.
9. Splatnosť. Zmluvná pokuta je splatná do tridsiatich (30) kalendárnych dní od doručenia faktúry oprávnenej Zmluvnej strany druhej Zmluvnej strane, pričom pre účely fakturácie zmluvnej pokuty sa primerane uplatnia ustanovenia bodu 13.2. až 13.4. tejto Zmluvy EETS.
10. Započítanie. Vo vzťahu k započítaniu nároku na zmluvnú pokutu platí obdobne bod [13.6.](#bookmark24) tejto Zmluvy EETS.
11. Limitácia súhrnnej výšky zmluvných pokút. Zmluvné strany sa dohodli, že kumulatívna výška všetkých zmluvných pokút uplatnených voči každej jednej Zmluvnej strane počas každých dvanástich (12) Mesiacov platnosti tejto Zmluvy EETS neprevýši tridsať (30) % z celkovej sumy Odmeny Poskytovateľa EETS za predchádzajúcich dvanásť (12) Mesiacov platnosti tejto Zmluvy EETS, minimálne však stotisíc eur (100.000,-eur); pre prvých dvanásť (12) Mesiacov platnosti tejto Zmluvy EETS neprevýši kumulatívna výška všetkých zmluvných pokút uplatnených voči každej jednej Zmluvnej strane celkovú sumu stotisíc eur (100.000,- eur).

**Článok 20**

**Poistenie**

1. Poistenie. Podmienkou uzavretia tejto Zmluvy EETS bolo uzavretie poistnej zmluvy Poskytovateľom EETS a jej preukázanie Správcovi výberu mýta. Celkový limit poistného plnenia pre jednu a všetky poistné udalosti je minimálne vo výške pätnásť miliónov eur (15.000.000.- eur). Podmienky uzatvorenia poistnej zmluvy sú upravené v Prehľade o oblasti EETS a tieto podmienky sú záväzné pre Poskytovateľa EETS počas celej doby trvania tejto Zmluvy EETS.

**Článok 21**

**Zábezpeka**

1. Zriadenie Zábezpeky. Podmienkou uzavretia tejto Zmluvy EETS bolo zriadenie Zábezpeky Poskytovateľom EETS a jej preukázanie Správcovi výberu mýta. Podmienky zriadenia Zábezpeky sú upravené v Prehľade o oblasti EETS a tieto podmienky sú záväzné pre Poskytovateľa EETS počas celej doby trvania tejto Zmluvy EETS.

**Článok 22**

**Zodpovednosť za škodu**

1. Zodpovednosť za škodu. Zmluvná strana, ktorá porušila niektorú svoju povinnosť vyplývajúcu z tejto Zmluvy EETS, zodpovedá druhej Zmluvnej strane za škodu, ktorá jej tým vznikla. Pre vylúčenie pochybností sa dojednáva, že škodou, za ktorú je zodpovedný Poskytovateľ EETS, sú aj náklady (sankcie) spojené s daňovými opravami, ktoré musí vykonávať Správca výberu mýta z dôvodu nesprávne účtovaného Mýta Poskytovateľom EETS a/alebo nevykázaného Mýta a/alebo nesprávneho nastavenia OBE Poskytovateľom EETS a/alebo oneskorených Mýtnych deklarácií, ktoré boli doručené tak, že príslušné údaje nemohli byť použité na účely príslušného riadneho daňového priznania k DPH, pričom platí, že v takom prípade sa uhrádza iba priama škoda (sankcie uložené správcom dane). To platí aj v prípade, ak Poskytovateľ EETS inak splní príslušné KPI na úrovni SLA predpísanej v Prílohe č. 5 tejto Zmluvy EETS.
2. Ukončenie Zmluvy EETS. Zmluvné strany sa výslovne dohodli, že nárok na náhradu škody ukončením Zmluvy EETS nezaniká.
3. Splatnosť. Nárok na náhradu škody je splatný do tridsiatich (30) kalendárnych dní od doručenia faktúry oprávnenej Zmluvnej strany druhej Zmluvnej strane, pričom pre účely fakturácie nároku na náhradu škody sa primerane uplatnia ustanovenia bodu 13.2. až 13.4. tejto Zmluvy EETS.
4. Započítanie. Vo vzťahu k započítaniu nároku na náhradu škody platí obdobne bod 13.6. tejto Zmluvy EETS.

**Článok 23**

**Vznik a zánik Zmluvy EETS**

1. Nadobudnutie účinnosti. Táto Zmluva EETS nadobúda platnosť dňom jej podpisu Zmluvnými stranami. Zmluva EETS nadobudne účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky podľa § 47a ods. 1 zákona č. 40/1964 Zb. Občiansky zákonník v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Doba trvania. Táto Zmluva EETS sa uzatvára na dobu neurčitú.
3. Zrušenie dohodou. Táto Zmluva EETS môže byť zrušená dohodou Zmluvných strán v písomnej forme, pričom účinky zrušenia tejto Zmluvy EETS nastanú k okamihu stanovenom v takejto dohode. Ak takýto okamih nebude dohodou stanovený, potom tieto účinky nastanú ku dňu uzavretia takejto dohody.
4. Odstúpenie Správcu výberu mýta. Správca výberu mýta je oprávnený odstúpiť od tejto Zmluvy EETS iba v týchto prípadoch:
5. Poskytovateľovi EETS bude právoplatne odňaté oprávnenie na poskytovanie EETS,
6. Poskytovateľ EETS právoplatne stratí akékoľvek iné oprávnenie vyžadované Právnymi predpismi na poskytovanie EETS,
7. Poskytovateľ EETS prestal spĺňať niektorú z podmienok na udelenie oprávnenia na poskytovanie EETS podľa § 14 Zákona o výbere mýta, a nevykonal nápravu ani v dodatočnej primeranej lehote písomne poskytnutej Správcom výberu mýta,
8. Poskytovateľ EETS nespĺňa niektorú z povinností vyžadovaných na účely poskytovania EETS v zmysle Zákona o výbere mýta, a to ani v dodatočnej primeranej lehote písomne poskytnutej Správcom výberu mýta,
9. Poskytovateľ EETS nespĺňa niektorú z podmienok uvedených v Prehľade o oblasti EETS, a to ani v dodatočnej primeranej lehote písomne poskytnutej Správcom výberu mýta,
10. Poskytovateľ EETS neodstráni chyby a poruchy brániace úspešnému ukončeniu Skúšobnej prevádzky a vydaniu potvrdenia Správcu výberu mýta o úspešnom dokončení Skúšobnej prevádzky ani do skončenia Skúšobnej prevádzky, t. j. Správca výberu mýta vyhodnotil, že existujú vážne dôvody na nevydanie potvrdenia Správcu výberu mýta o úspešnom dokončení Skúšobnej prevádzky, za ktoré sa považujú najmä preukázateľné straty na príjmoch Správcu výberu mýta z titulu nevykázaných prejazdov Spoplatnených vozidiel po Vymedzených úsekoch ciest,
11. Poskytovateľ EETS vstúpi do likvidácie,
12. právoplatným rozhodnutím príslušného súdu bude potvrdené, že Poskytovateľ EETS je v úpadku,
13. Poskytovateľ EETS je v omeškaní s doložením dokladu o poistení zodpovednosti za škodu či Zábezpeky zodpovedajúcej povinnostiam Poskytovateľa EETS uvedeným v Prehľade o oblasti EETS po dobu dlhšiu ako desať (10) kalendárnych dní,
14. Poskytovateľ EETS je v omeškaní s úhradou Súhrnného Mýta po dobu dlhšiu ako jeden (1) Mesiac,
15. Poskytovateľ EETS je v omeškaní s úhradou inej platby podľa tejto Zmluvy EETS po dobu dlhšiu ako tri (3) Mesiace,
16. Poskytovateľ EETS opakovane nedodržal hodnoty SLA rovnakého KPI v 3 (troch) po sebe nasledujúcich Mesiacoch,
17. dôjde k takej podstatnej zmene Právnych predpisov, ktorou dôjde k zrušeniu či takej podstatnej zmene právnej úpravy EETS, v dôsledku ktorej nebude možné alebo spravodlivé pokračovať v plnení tejto Zmluvy EETS,
18. ak Poskytovateľ EETS nezískal opätovnú Akreditáciu, resp. ak Zložky interoperability nezískali posúdenie vhodnosti na použitie v zmysle bodu 6.2., resp. 6.3. a 6.5. tejto Zmluvy EETS,
19. Poskytovateľ EETS sústavne porušuje povinnosti podľa článku 18 tejto Zmluvy EETS majúce vplyv na zabezpečenie kybernetickej bezpečnosti informačných systémov Správcu výberu mýta a/alebo ochranu osobných údajov aj napriek prechádzajúcemu písomnému upozorneniu Správcu výberu mýta s dodatočne poskytnutou lehotou na nápravu,
20. ak účinky Vyššej moci trvajú nepretržite viac ako stopäťdesiat (150) kalendárnych dní a dotýkajú sa povinnosti a/alebo povinností podľa tejto Zmluvy EETS, bez plnenia ktorých nemá plnenie ostatných povinností podľa tejto Zmluvy EETS pre Správcu výberu mýta zrejmý hospodársky význam, alebo ak sa dotýkajú všetkých povinností podľa tejto Zmluvy EETS,
21. ak nastanú skutočnosti podľa § 15 ods. 1 Zákona o RPVS,
22. dôjde k ukončeniu činnosti Správcu výberu mýta a tento nebude nahradený iným správcom výberu mýta,
23. dôjde k ukončeniu činnosti EMS a tento nebude nahradený novým EMS.
24. Odstúpenie Poskytovateľa EETS. Poskytovateľ EETS je oprávnený odstúpiť od tejto Zmluvy EETS iba v týchto prípadoch:
25. Poskytovateľ EETS právoplatne stratí akékoľvek oprávnenie vyžadované Právnymi predpismi na poskytovanie EETS,
26. Poskytovateľ EETS vstúpi do likvidácie,
27. právoplatným rozhodnutím príslušného súdu bude potvrdené, že Poskytovateľ EETS je v úpadku,
28. dôjde k takej podstatnej zmene Právnych predpisov, ktorou dôjde k zrušeniu či takej podstatnej zmene právnej úpravy EETS, alebo dôjde k takej podstatnej zmene EMS, v dôsledku ktorej nebude možné alebo spravodlivé pokračovať v plnení tejto Zmluvy EETS,
29. Poskytovateľ EETS ukončí svoju činnosť,
30. dôjde k ukončeniu činnosti Správcu výberu mýta a tento nebude nahradený iným správcom výberu mýta,
31. dôjde k ukončeniu činnosti EMS a tento nebude nahradený novým EMS,
32. Správca výberu mýta je v omeškaní s úhradou Odmeny Poskytovateľa EETS po dobu dlhšiu ako tri (3) Mesiace,
33. ak účinky Vyššej moci trvajú nepretržite viac ako stopäťdesiat (150) kalendárnych dní a dotýkajú sa povinnosti a/alebo povinností podľa tejto Zmluvy EETS, bez plnenia ktorých nemá plnenie ostatných povinností podľa tejto Zmluvy EETS pre Poskytovateľa EETS zrejmý hospodársky význam, alebo ak sa dotýkajú všetkých povinností podľa tejto Zmluvy EETS.
34. Účinky odstúpenia. Odstúpenie od Zmluvy EETS nadobúda účinnosť doručením písomného oznámenia o odstúpení druhej Zmluvnej strane, prípadne neskorším dňom uvedeným v písomnom oznámení o odstúpení od Zmluvy EETS.
35. Vrátenie plnenia pre prípad odstúpenia. Zmluvné strany dojednávajú, že v prípade odstúpenia od tejto Zmluvy EETS, nebudú mať Zmluvné strany povinnosť vrátiť si plnenie, ktoré bolo poskytnuté pred odstúpením od Zmluvy EETS, ak táto Zmluva EETS výslovne neustanoví inak.
36. Výpoveď Zmluvy EETS. Správca výberu mýta je oprávnený túto Zmluvu EETS vypovedať z tých dôvodov, pre ktoré je oprávnený od tejto Zmluvy EETS odstúpiť. Poskytovateľ EETS je oprávnený túto Zmluvu EETS vypovedať kedykoľvek aj bez udania dôvodov.
37. Formálne náležitosti. Každá výpoveď podľa tejto Zmluvy EETS musí byť realizovaná písomnou formou, musí byť doručená druhej Zmluvnej strane a musí obsahovať uvedenie výpovedného dôvodu a konkrétny popis skutočností, ktoré vznik výpovedného dôvodu zakladajú (s výnimkou prípadu, keď Poskytovateľ EETS vypovedal Zmluvu EETS bez udania dôvodu).
38. Výpovedná doba. Výpovedná doba predstavuje šesť (6) Mesiacov a začína bežať prvým dňom Mesiaca nasledujúceho po doručení písomnej výpovede druhej Zmluvnej strane.
39. Dôsledky ukončenia trvania tejto Zmluvy EETS. K okamihu ukončenia trvania tejto Zmluvy EETS dochádza v EMS k zablokovaniu Poskytovateľa EETS a Spoplatnené vozidlá Užívateľov EETS sa od tohto okamihu naďalej nepovažujú za vozidlá využívajúce EETS. Vodiči takýchto Spoplatnených vozidiel sú preto pred ďalším pohybom po Vymedzených úsekoch ciest povinní zaregistrovať Spoplatnené vozidlo buď priamo u Správcu výberu mýta alebo iného subjektu oprávneného poskytovať EETS v Oblasti EETS a následne hradiť Mýto priamo Správcovi výberu mýta alebo prostredníctvom uvedeného subjektu spôsobom stanoveným všeobecnými podmienkami elektronického výberu Mýta Správu výberu mýta alebo iného subjektu oprávneného poskytovať EETS v Oblasti EETS. O ukončení trvania tejto Zmluvy EETS a jeho dôsledkoch je preto Poskytovateľ EETS povinný bezodkladne informovať Užívateľa EETS. Poskytovateľ EETS je povinný poučiť Užívateľov EETS o ich povinnostiach v súvislosti s ukončením trvania tejto Zmluvy EETS a v rozsahu, ako je stanovený týmto bodom 23.11. Zmluvy EETS, upraviť tieto povinnosti Užívateľov EETS aj vo svojich všeobecných podmienkach elektronického výberu mýta.

**Článok 24**

**Záverečné ustanovenia**

1. Jazyk. Všetka komunikácia podľa tejto Zmluvy EETS a v súvislosti s ňou bude prebiehať v slovenskom jazyku alebo českom jazyku; komunikácia na pracovnej úrovni môže so súhlasom Správcu výberu mýta prebiehať v anglickom či inom jazyku. Táto Zmluva EETS a všetky jej prílohy sú vyhotovené v slovenskom jazyku. V prípade vyhotovenia iných jazykových verzií Zmluvy EETS a jej príloh má v prípade akéhokoľvek rozporu / sporu / interpretačného problému či akejkoľvek nejasnosti prednosť znenie vyhotovené v slovenskom jazyku.
2. Vzájomné informovanie. Zmluvné strany sa zaväzujú vzájomne sa písomne informovať o všetkých podstatných skutočnostiach, o ktorých sa dozvedia a ktoré zároveň môžu mať podstatný vplyv na plnenie povinností vyplývajúcich z tejto Zmluvy EETS.
3. Obchodné tajomstvo. Zmluvné strany zhodne konštatujú, že obsah tejto Zmluvy EETS, ako aj informácie, ktoré si vzájomne poskytli pred jej uzavretím, netvoria obchodné tajomstvo v zmysle Právnych predpisov, ani nie sú dôverné, s výnimkou bodu 24.4. tejto Zmluvy EETS, alebo ak by tak určila niektorá zo Zmluvných strán písomným oznámením druhej Zmluvnej stane, pričom takéto oznámenie musí obsahovať dostatočné odôvodnenie. Pre vylúčenie pochybností Zmluvné strany konštatujú, že Technicko-prevádzkový koncept a všetky súvisiace informácie poskytnuté Poskytovateľom EETS Správcovi výberu mýta za účelom Akreditácie sú obchodným tajomstvom a dôvernými informáciami Poskytovateľa EETS. Poskytovateľ EETS berie na vedomie, že táto Zmluva EETS bude uverejnená v Centrálnom registri zmlúv. Poskytovateľ EETS ďalej berie na vedomie, že bude na základe uzavretia tejto Zmluvy EETS zahrnutý do verejne dostupného zoznamu všetkých poskytovateľov EETS, s ktorými má Správca výberu mýta uzavretú zmluvu o poskytovaní EETS.
4. Dôverné informácie. Všetky dokumenty, listiny, plány, výkresy, náčrty, programy, dáta a informácie týkajúce sa prevádzky a údržby EMS a/alebo poskytovania EETS, ako aj všetky ďalšie informácie, ktoré sa Zmluvné strany dozvedia v súvislosti s touto Zmluvou EETS, ktorých uverejnenie či iné poskytnutie verejnosti alebo orgánom štátnej správy a samosprávy, súdom alebo iným verejným orgánom nie je vyžadované Právnymi predpismi, budú považované Zmluvnými stranami za dôverné a Zmluvné strany nie sú oprávnené tieto dôverné informácie sprístupniť tretej osobe, pokiaľ nie je v tejto Zmluve EETS výslovne uvedené inak. Za tieto dôverné informácie nebudú považované informácie, ktoré:
5. sú verejne prístupné alebo známe v dobe ich použitia alebo sprístupnenia, ak ich verejná prístupnosť a známosť nenastala v dôsledku porušenia zákonnej či zmluvnej povinnosti; alebo
6. sú v súlade s Právnymi predpismi poskytnuté Zmluvnej strane treťou osobou, ktorá sa nijako nezúčastňuje na výstavbe, prevádzke alebo údržbe EMS a/alebo poskytovaní EETS a ktorá má právo s takouto informáciou voľne nakladať a poskytnúť ju tretím osobám.
7. Použitie dôverných informácií. Zmluvné strany sa zaväzujú, že bez predchádzajúceho písomného súhlasu druhej Zmluvnej strany:
8. nepoužijú dôverné informácie na iné účely ako na účely poskytovania EETS a splnenia povinností podľa tejto Zmluvy EETS, najmä ich nepoužijú na účely získania zákazky na poskytovanie iných služieb či pre potreby akýchkoľvek projektov tretích osôb, s výnimkou použitia dôverných informácií (najmä dát Mýtnych deklarácií), a to aj odplatného, na účely vykonania dopravno-inžinierskych analýz, prieskumov a prognóz, analýz využiteľnosti územia a pod., ak bude akákoľvek tretia osoba, ktorej sú tieto dôverné informácie odovzdávané, resp. predávané, zaviazaná udržiavať takéto dôverné informácie v tajnosti, ako by bola stranou tejto Zmluvy EETS;
9. neuverejnia ani inak neposkytnú tieto dôverné informácie žiadnej tretej osobe, s výnimkou osôb zúčastnených na realizácii dodávok alebo služieb pre príslušnú Zmluvnú stranu v súvislosti s touto Zmluvou EETS. Týmto osobám však môže byť dôverná informácia poskytnutá iba v rozsahu, v akom ju potrebujú poznať na účely činnosti, ktorou sa podieľajú na realizácii dodávok alebo služieb pre príslušnú Zmluvnú stranu v súvislosti s touto Zmluvou EETS, ak budú zaviazané udržiavať takúto informáciu v tajnosti, ako by boli stranou tejto Zmluvy EETS.

Ak bude akýkoľvek orgán štátnej správy a samosprávy, súd či iný verejný orgán vyžadovať poskytnutie akejkoľvek dôvernej informácie podľa tohto bodu Zmluvy EETS, oznámi príslušná Zmluvná strana takúto skutočnosť okamžite druhej Zmluvnej strane a umožní jej vyjadriť sa k takejto požiadavke. Záväzky Zmluvných strán podľa tohto bodu Zmluvy EETS trvajú bez časového obmedzenia aj po ukončení tejto Zmluvy EETS.

1. Doručovanie. Ak nie je v tejto Zmluve EETS uvedené inak, kedykoľvek táto Zmluva EETS vyžaduje vyhotovenie a/alebo vystavenie súhlasov, osvedčení, privolení, rozhodnutí, oznámení, žiadostí a ďalších dokumentov výslovne uvedených v Prehľade o oblasti EETS akoukoľvek osobou, tieto musia byť vyhotovené písomne a doručené osobne alebo prostredníctvom kuriérskej služby alebo doporučenou zásielkou prostredníctvom držiteľa poštovej licencie a budú považované za doručené okamihom ich doručenia (v prípade osobného doručenia) alebo okamihom prijatia doručenky (v prípade doručenia kuriérom alebo prostredníctvom držiteľa poštovej licencie). Na účinky doručenia v prípade neprevzatých a/alebo odmietnutých zásielok sa primerane uplatní § 45 zákona č. 40/1964 Zb. Občiansky zákonník v znení neskorších predpisov. Bežná pracovná komunikácia môže byť doručovaná prostredníctvom e-mailu. Všetky vyššie uvedené dokumenty a všetky oznámenia, materiály, listiny, listy, výstupy, dokumenty, zápisnice a/alebo iné písomnosti musia byť doručené alebo poslané na adresy stanovené v Prílohe č. 3 tejto Zmluvy EETS.
2. Kontaktné údaje a kontaktné osoby. Zoznam kontaktných údajov a kontaktných osôb (komunikačná matica) je obsiahnutý v Prílohe č. 3 tejto Zmluvy EETS. O zmenách kontaktných údajov a/alebo kontaktných osôb sa budú Zmluvné strany bez zbytočného odkladu vždy informovať písomným oznámením, bez toho, že by takáto zmena vyžadovala uzavretie písomného dodatku k tejto Zmluve EETS. Zmena kontaktných údajov a/alebo kontaktných osôb je účinná tretím (3.) dňom nasledujúcim po doručení oznámenia druhej Zmluvnej strane, ak oznamujúca Zmluvná strana neuvedie ako okamih účinnosti neskorší deň.
3. Vyššia moc. Ak niektorej zo Zmluvných strán bráni alebo bude brániť v plnení niektorej jej povinnosti podľa tejto Zmluvy EETS Vyššia moc, potom písomne oznámi druhej Zmluvnej strane udalosť alebo okolnosti, ktoré predstavujú Vyššiu moc, uvedie povinnosti, v ktorých plnení jej Vyššia moc bráni alebo bude brániť a predpokladané trvanie takej okolnosti predstavujúcej Vyššiu moc. Oznámenie musí byť urobené bezodkladne, najneskôr však v lehote siedmich (7) kalendárnych dní po tom, čo sa Zmluvná strana dozvedela alebo sa pri vynaložení riadnej odbornej starostlivosti mala a mohla dozvedieť o príslušnej udalosti alebo okolnostiach predstavujúcich dôvod Vyššej moci. Ak je to možné, pri vynaložení riadnej odbornej starostlivosti, musí uvedené oznámenie obsahovať návrh opatrení vedúcich k zmierneniu alebo vylúčeniu dôsledkov okolností predstavujúcich Vyššiu moc a tiež odhad nákladov takých opatrení. V ostatných prípadoch bude oznámenie obsahovať iba najbližší možný termín, do ktorého môže byť návrh opatrenia poskytnutý pri vynaložení primeraného úsilia. Ak návrh opatrenia druhá Zmluvná strana schváli, na čo má lehotu sedem (7) kalendárnych dní, postupuje Zmluvná strana dotknutá Vyššou mocou podľa neho až do ukončenia okolností Vyššej moci. Po uskutočnení tohto oznámenia príslušnou Zmluvnou stranou, nebude táto Zmluvná strana zodpovedná za príslušné porušenia povinností po dobu, dokiaľ jej Vyššia moc bráni alebo bude brániť v ich plnení. Zmluvnú stranu nezbavuje zodpovednosti za porušenie povinnosti Vyššia moc, ktorá nastala až v čase, kedy bola povinná Zmluvná strana v omeškaní s plnením jej povinnosti. Účinky vylúčenia zodpovednosti sú obmedzené iba na dobu, dokiaľ trvá Vyššia moc. Každá Zmluvná strana vždy vyvinie všetko úsilie potrebné k tomu, aby minimalizovala omeškanie pri plnení svojich povinností podľa tejto Zmluvy EETS, ktoré vzniklo v dôsledku Vyššej moci, najmä plniť návrh opatrenia, ak je tento schválený druhou Zmluvnou stranou. Príslušná Zmluvná strana oznámi druhej Zmluvnej strane okamih ukončenia pôsobenia Vyššej moci v rovnakej lehote ako pri oznámení o jej vzniku podľa tohto bodu Zmluvy EETS. Vo vzťahu k Poskytovateľovi EETS bude v prípade Vyššej moci ovplyvňujúcej subdodávateľov vylúčená zodpovednosť len v prípade, že je u neho vylúčená zodpovednosť podľa tohto bodu Zmluvy EETS a subdodávateľ by podľa tohto ustanovenia takisto nebol zodpovedný, keby bol voči Správcovi výberu mýta priamo zaviazaný z tejto Zmluvy EETS namiesto Poskytovateľa EETS.
4. Rozhodné právo. Právne vzťahy z tejto Zmluvy EETS sa riadia právom Slovenskej republiky, najmä Zákonom o výbere mýta.
5. Oddeliteľnosť. Ak kedykoľvek akékoľvek ustanovenie tejto Zmluvy EETS bude alebo sa stane neplatným, nezákonným alebo nevymáhateľným v akomkoľvek ohľade podľa Právnych predpisov, potom sa bude s týmto ustanovením nakladať ako s oddeleným od zostávajúcich ustanovení Zmluvy EETS a ani platnosť, zákonnosť alebo vymáhateľnosť zostávajúcich ustanovení nebude nijak ovplyvnená alebo narušená. Ak bude možné neplatné, nezákonné alebo nevymáhateľné ustanovenia alebo podmienky urobiť platnými, účinnými, zákonnými alebo vymáhateľnými prostredníctvom primeranej úpravy, potom tieto neplatné, nezákonné alebo nevymáhateľné ustanovenia alebo podmienky budú modifikované do minimálneho rozsahu potrebného na to, aby boli platné, zákonné alebo vymáhateľné. Ak oddelenie alebo modifikácia akejkoľvek časti Zmluvy EETS podstatne ovplyvní akékoľvek iné práva a/alebo povinnosti Zmluvných strán, potom Zmluvné strany vynaložia primerané úsilie na nahradenie akéhokoľvek neplatného, nezákonného alebo nevymáhateľného ustanovenia alebo podmienky platným, zákonným alebo vymáhateľným ustanovením alebo podmienky, ktorá bude najlepšie spĺňať pôvodný zámer Zmluvných strán.
6. Riešenie sporov. Zmluvné strany sa týmto zaväzujú, že vynaložia všetko úsilie na urovnanie všetkých sporov vzájomným rokovaním a dohodou. V prípade sporu týkajúceho sa tejto Zmluvy EETS alebo práv a povinností z nej vyplývajúcich, sa Zmluvné strany prednostne obrátia so žiadosťou o vyjadrenie na Zmierovaciu komisiu podľa § 18 a nasl. Zákona o výbere mýta. Zmluvné strany sa dohodli, že v prípade, ak sa im nepodarí nájsť v danom spore vyhovujúce riešenie, budú vzájomný spor riešiť prostredníctvom príslušných súdov Slovenskej republiky.
7. Register partnerov verejného sektora. Podmienkou uzavretia tejto Zmluvy EETS bol zápis Poskytovateľa EETS v Registri partnerov verejného sektora. Poskytovateľ EETS je však povinný tento zápis udržiavať počas trvania tejto Zmluvy EETS a plniť všetky súvisiace povinnosti vrátane pravidelného overovania identifikácie konečných užívateľov výhod podľa Zákona o RPVS, pričom splnenie tejto povinnosti je povinný zabezpečiť aj zo strany svojich subdodávateľov, ak sú jeho subdodávatelia partnermi verejného sektora.
8. Zmeny a doplnenia Zmluvy EETS. Táto Zmluva EETS môže byť menená a doplňovaná iba formou vzostupne číslovaných písomných dodatkov podpísaných obidvomi Zmluvnými stranami, ktoré sa po podpise druhou Zmluvnou stranou stávajú neoddeliteľnou súčasťou tejto Zmluvy EETS.
9. Počet rovnopisov. Táto Zmluva EETS je vyhotovená v piatich (5) rovnopisoch, z ktorých tri (3) rovnopisy obdrží Správca výberu mýta a dva (2) rovnopisy obdrží Poskytovateľ EETS.
10. Prílohy. Neoddeliteľnou súčasťou tejto Zmluvy EETS sú tieto prílohy:

1. Príloha č. 1 – Prehľad o oblasti EETS
2. Príloha č. 2 – Sadzobník poplatkov
3. Príloha č. 3 - Parametre vzájomnej komunikácie
4. Príloha č. 4 - Vzor správy o prevádzke
5. Príloha č. 5 – Parametre kvality poskytovania EETS
6. Príloha č. 6 – Slovník pojmov
7. Príloha č. 7 - Rozsah Zákazníckeho servisu
8. Okolnosti uzavretia Zmluvy EETS. Zmluvné strany podpisom tejto Zmluvy EETS vyhlasujú, že si túto Zmluvu EETS riadne prečítali, v plnom rozsahu porozumeli jej obsahu, ktorý je pre ne dostatočne zrozumiteľný a určitý, že táto vyjadruje ich slobodnú a vážnu vôľu bez akýchkoľvek omylov a že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.

|  |  |  |
| --- | --- | --- |
| V Bratislave, \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Správca výberu mýta:  **Národná diaľničná spoločnosť, a.s.**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Ing. Vladimír Jacko, PhD., MBA**  predseda predstavenstva  a generálny riaditeľ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Mgr. Jaroslav Ivanco**  podpredseda predstavenstva |  | V [●], \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Poskytovateľ EETS:  [**Obchodné meno**]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Meno a funkcia]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Meno a funkcia] |